stanford-oval/wikipedia huggingface dataset:
ภาษาซีรีแอก
ไวยากรณ์

คำในภาษาซีรีแอกสร้างจากรากศัพท์พยัญชนะสามตัวเช่นเดียวกับภาษากลุ่มเซมิติกอื่นๆ ตัวอย่างเช่น ܫܩܠ, ŠQL, แสดงความหมายพื้นฐานของการนำไป และสามารถสร้างคำจากรากศัพท์นี้ได้เป็น
ܫܩܠ — šqal: "เขานำไป (perfect tense) "
ܢܫܩܘܠ — nešqûl: "เขานำไป (ปัจจุบัน"
ܫܩܠ — šaqel: "เขาถูกยกขึ้น"
ܐܫܩܠ — ašqel: "เขาจัดออก"
ܫܩܠܐ — šqālâ: "การนำไป, ภาระ, พยางค์"
ܫܩܠܐ — šeqlē: "ภาษี"
ܫܩܠܘܬܐ — šaqlûṯā: "สัตว์สำหรับบรรทุก"
ܫܘܩܠ — šûqālâ: "ความจองหอง"
ไวยากรณ์ > นาม

คำนามส่วนใหญ่มาจากรากศัพท์พยัญชนะสามตัว นามมีสองเพศคือบุรุษและสตรี แบ่งตามจำนวนเป็นเอกพจน์และพหูพจน์ ส่วนน้อยที่เป็นทวิพจน์ สถานะทางไวยากรณ์ของนามมีสามแบบเช่นเดียวกับภาษาอื่นในกลุ่มเดียวกันคือ
สถานะสัมบูรณ์เป็นรูปแบบพื้นฐานของนาม เช่น  — ܫܩܠܝܢ, šeqlîn, "ภาษี".
สถานะเน้น แสดงนามชี้เฉพาะ แบบเดียวกับนามที่ใช้กบคำนำหน้านาม the ในภาษาอังกฤษ เช่น  — ܫܩܠܐ, šeqlē, "ภาษี".
โครงสร้างผูกประโยค เป็นนามที่สัมพันธ์กับอีกคำนามหนึ่ง เช่น  — ܫܩܠܝ, šeqlay, "ภาษีของ.."
ระหว่างพัฒนาการของภาษาซีรีแอกคลาสสิก สถานะเน้นกลายเป็นโครงสร้างทั่วไปของนาม สถานะสัมบูรณ์และสถานะโครงสร้างถูกใช้ในรูปวลีต่างๆ เช่น ܒܪ ܐܢܫܐ, bar nāšâ, "ผู้ชาย", ตรงตัว "ลูกชายของผู้ชาย")
ภาษาซีรีแอกโบราณและยุคคลาสสิกตอนต้น คำนามแสดงความเป็นเจ้าของส่วนใหญ่สร้างด้วยสถานะโครงสร้าง เช่น ܫܩܠܝ ܡܠܟܘܬܐ, šeqlay malkûṯâ, หมายถึง "ภาษีของราชอาณาจักร" ต่อมาสถานะโครงสร้างถูกแทนที่ด้วยอนุภาคแสดงความสัมพันธ์ ܕ, d- ทำให้วลีเดิมข้างต้นเปลี่ยนเป็น  ܫܩܠܐ ܕܡܠܟܘܬܐ, šeqlē d-malkûṯâ, ซึ่งนามทั้งสองคำอยู่ในสถานะเน้น นอกจากนั้น อาจใช้วิธีเติมปัจจัยก่อนประธาน เป็น ܫܩܠܝܗ ܕܡܠܟܘܬܐ, šeqlêh d-malkûṯâ นามทั้งสองคำยังอยู่ในสถานะเน้นเช่นเดิม  แต่นามคำแรกมีปัจจัยเพิ่มเข้ามาและถอดความตามตัวอักษรได้เป็น ภาษีของหล่อน, อาณาจักรเหล่านั้น
ไวยากรณ์ > คำคุณศัพท์

คำคุณศัพท์มีเพศเช่นเดียวกับนามที่ขยาย จะอยู่ในสถานะสัมบูรณ์เมื่อเป็นสิ่งที่ยืนยันได้ แต่อาจจะเปลี่ยนไปเมื่อแสดงลักษณะไปตามลักษณะของนาม เช่น, ܒܝܫܝܢ ܫܩܠܐ, bîšîn šeqlē, หมายถึง "ภาษีเป็นสิ่งชั่วร้าย", ในขณะที่ ܫܩܠܐ ܒܝܫܐ, šeqlē ḇîšē, หมายถึง "ภาษีชั่วร้าย"
ไวยากรณ์ > กริยา

ส่วนใหญ่อยุ่ในรูปรากศัพท์พยัญชนะสามตัว คำกริยาแต่ละคำแสดงบุคคล เพศ (ยกเว้นบุรุษที่ 1 ) จำนวน กาลและสันธาน  ภาษาซีรีแอกมีสองกาลคือกาลสัมบูรณ์และกาลไม่สัมบูรณ์ ซึ่งเทียบเคียงได้กับอนาคตและอดีต กาลปัจจุบันใช้อนุภาคตามด้วยสรรพนามประธาน คำสันธานรวมอยู่กับคำกริยาเช่นเดียวกับภาษากลุ่มเซมิติกอื่นๆ ซึ่งจะทำให้ความหมายของกริยาเปลี่ยนไป สันธานตัวแรกคือ สถานะพื้นฐานหรือรูปแบบPə`al (แสดงความหมายจริงๆของคำ)  สถานะเน้นหรือรูปแบบ Pa``el, แสดงความหมายที่เน้นหนัก สถานะอย่างกว้างหรือรุปแบบ Ap̄`el, แสดงความหมายที่เป็นเหตุผล สถานะเหล่านี้เป็นคู่ขนานกับสันธานถูกกระทำ  Eṯpə`el, Eṯpa``al และ Ettap̄`al ตามลำดับนอกจากนี้มีสันธานไม่ปกติ เช่น  the Šap̄`el and Eštap̄`al, เพื่อให้ความหมายที่กว้างขึ้น
แหล่งข้อมูลอื่น

Beth Mardutho — The Syriac Institute
Hugoye: Journal of Syriac Studies
Payne Smith's Compendious Syriac Dictionary เก็บถาวร 2008-12-08 ที่ เวย์แบ็กแมชชีน
Bar Hebraeus Verlag (catalogue of Syriac books)[ลิงก์เสีย]
Gorgias Press (catalogue of Syriac books) เก็บถาวร 2007-09-10 ที่ เวย์แบ็กแมชชีน
Ethnologue report on Syriac
Learn Assyrian Aramaic — an introduction to the Syriac language in its eastern version
Suryoyo Online — Online Journal of Syrian Orthodox Church, Syriac Studies and Aramaeans
Introduction To The Syriac-Aramaic Language — an introduction and resources from a popular Maronite website
Syriac-English-French Online Dictionary — poor general coverage
ภูมิศาสตร์การท่องเที่ยว

นักท่องเที่ยวที่น้ำตกไนแอการา
ภูมิศาสตร์การท่องเที่ยว (อังกฤษ: tourism geography) คือการศึกษาเกี่ยวกับการเดินทางและการท่องเที่ยวโดยเกี่ยวข้องกับอุตสาหกรรมและกิจกรรมทางสังคมและวัฒนธรรม ภูมิศาสตร์การท่องเที่ยวมีขอบเขตของความสนใจที่หลากหลาย เช่น ผลกระทบของการท่องเที่ยวที่มีต่อสิ่งแวดล้อม สภาพภูมิศาสตร์ของแหล่งท่องเที่ยว เศรษฐกิจเชิงสันทนาการ การรองรับอุตสาหกรรมการท่องเที่ยวและการจัดการประเด็นต่าง ๆ สังคมวิทยาการท่องเที่ยว และที่ตั้งของท่องเที่ยว
ภูมิศาสตร์เป็นพื้นฐานของการศึกษาด้านการท่องเที่ยวเนื่องมีความเกี่ยวข้องกับลักษณะทางภูมิศาสตร์ของธรรมชาติ การท่องเที่ยวเกิดขึ้นในสถานที่ต่าง ๆ โดยเกี่ยวข้องกับการเคลื่อนย้ายและกิจกรรมระหว่างสถานที่ต่าง ๆ และเป็นกิจกรรมที่มีทั้งองค์ประกอบของสถานที่และอัตลักษณ์เฉพาะตัวของบุคคลที่เกี่ยวข้องกับการท่องเที่ยวผ่านความสัมพันธ์ที่เกิดขึ้นบนสถานที่ ภูมิทัศน์ และผู้คนต่าง ๆ ภูมิศาสตร์กายภาพเป็นพื้นหลังสำคัญต่อการศึกษาสถานที่ท่องเที่ยวที่เกิดขึ้นและมีผลกระทบต่อสิ่งแวดล้อม รวมถึงประเด็นสำคัญที่ต้องพิจารณาในการจัดการการพัฒนาสถานที่ท่องเที่ยว
แนวทางการศึกษาจะแตกต่างกันไปตามจุดมุ่งเน้นที่แตกต่างกัน งานวิจัยด้านการจัดการการท่องเที่ยวส่วนใหญ่จัดเป็นการวิจัยเชิงปริมาณสำหรับระเบียบวิธีวิจัยและพิจารณาถึงจุดเริ่มต้นการท่องเที่ยว (tourist generating areas) จุดหมายปลายทางการท่องเที่ยว (tourist destinations) และความสัมพันธ์ที่เกิดขึ้นระหว่างสถานที่เริ่มต้นและปลายทางซึ่งรวมถึงเส้นทางคมนาคม ความสัมพันธ์ทางธุรกิจ และแรงจูงใจในการเดินทาง พัฒนาการทางภูมิศาสตร์มนุษย์ส่งผลต่อวิธีการศึกษา ตัวอย่างเช่น ภูมิศาสตร์วัฒนธรรมซึ่งช่วยให้เกิดแนวทางในทฤษฎีให้หลากหลายมากขึ้นต่อการท่องเที่ยว รวมทั้งสังคมวิทยาการท่องเที่ยวซึ่งขยายความการท่องเที่ยวว่าเป็นกิจกรรมพิเศษซึ่งพิจารณาวิธีการเดินทางที่เหมาะสมกับชีวิตประจำวันและการท่องเที่ยวไม่ได้เป็นเพียงการบริโภคที่เกิดขึ้นบนสถานที่เท่านั้น แต่ยังสร้างความรู้สึกต่อสถานที่บนจุดหมายปลายทางอีกด้วย
ดูเพิ่ม

มานุษยวิทยาการท่องเที่ยว
การท่องเที่ยวเชิงวัฒนธรรม
การท่องเที่ยวเชิงอนุรักษ์
การท่องเที่ยวเชิงธรณี
การท่องเที่ยวเชิงมรดก
การจัดการงานบริการศึกษา
สันทนาการศึกษา
รายชื่อวารสารการท่องเที่ยว
สังคมวิทยาสันทนาการ
ภูมิภาคการท่องเที่ยว
แหล่งข้อมูลอื่น

Pioneering China-based Geotourism (China Daily March 31, 2006)
Tourism Geographies: An International Journal of Tourism Space, Place and Environment (Routledge)
Geography for Travelers
ภาษาซิมส์

| ภาษาซิมส์ |
| --- | --- |
Simlish

สร้างโดย: วิลล์ ไรต์
วันที่: 1996
ผู้ใช้: ซิมส์จากเกมเดอะซิมส์  (ไม่พบวันที่)
จุดประสงค์: ภาษาประดิษฐ์  ภาษาศิลปะภาษาที่ไม่มีจริงภาษาซิมส์
รหัสภาษา
ISO 639-3: ไม่มี (mis)
ภาษาซิมส์ (อังกฤษ: Simlish language) เป็นภาษาที่สร้างโดย แม็กซิส สำหรับใช้ในชุดเกมซิม ภาษาซิมส์เปิดตัวครั้งแรกในเกมซิมส์คอปเตอร์ แต่มีชื่อเสียงมากที่สุดจากเกม เดอะซิมส์ เดอะซิมส์ 2 และ เดอะซิมส์ 3 ภาษาซิมส์นี้ยังพบในเกม ซิมซิตี 4 เช่นกันแต่พบได้น้อยกว่า และยังพบในสิ่งมีชีวิตที่ถูกหัดให้พูดภาษาซิมส์เพื่อใช้ในการสื่อสารในเกม สปอร์ อีกด้วย ไม่เพียงเท่านั้น ภาษาซิมส์ยังได้นำไปใช้ในเกมของค่ายฟาราซิสที่ชื่อ ซิด ไมเออร์ส ซิมกอล์ฟ อีกด้วย ภาษานี้เกิดจากการที่ผู้ออกแบบเกมชุดเดอะซิมส์ วิล ไรท์ ตระหนักถึงความจำเป็นในการมีบทสนทนาในเกมนี้ แต่การใช้ภาษาที่มีอยู่จริงจะทำให้เกมมีลักษณะซ้ำซากจำเจ และยังเปลืองงบประมาณในการจ้างนักแปลเพื่อแปลภาษาจริงเป็นภาษาท้องถิ่นเมื่อเกมออกจำหน่ายในท้องถิ่นต่าง ๆ อีกด้วย
ในตอนแรกภาษาซิมส์ได้แรงบันดาลใจจากการสื่อสารผ่านทางภาษาที่เป็นรหัสของชาวอเมริกันพื้นเมืองในสมัยสงครามโลกครั้งที่สอง วิล ไรท์ ซึ่งเป็นผู้สร้างเกมเดอะซิมส์และผู้เชี่ยวชาญด้านภาษา มาร์ค กิมเบลได้แนะนำให้ทดลองภาษาซิมส์นี้ผ่านทางการทดลองใช้ภาษานาวาโฮ อย่างไรก็ดีพวกเขาตัดสินใจว่าภาษาซิมส์สามารถใช้การได้ดีที่สุดในฐานะที่เป็นภาษาที่สร้างขึ้นมาจากภาษาพูดที่ไม่มีความหมายและไม่สามารถแปลได้ ทำให้ความหมายที่แท้จริงนั้นขึ้นอยู่กับการตีความตามจินตนาการของผู้เล่นเอง ต่อมาไรท์มีความคิดเห็นเรื่อง "ภาษาพูดที่ไม่มีความหมาย" นี้ว่าเป็นทางเลือกที่เหมาะสมต่อการพัฒนาเกม เนื่องจากผู้คนสามารถจินตนาการเกี่ยวกับภาษาและคำพูดนี้ได้สมจริงกว่าการที่คอมพิวเตอร์จำลองการพูดภาษามนุษย์ออกมาเองโดยผู้ที่ให้เสียงพากย์ภาษาซิมส์นั้น คือ Stephen Kearin และ Gerri Lawlor
เพลง

ในความเป็นจริงเพลงที่เริ่มร้องเป็นภาษาซิมส์นั้น เริ่มมาตั้งแต่ภาคเสริม เดอะซิมส์ วัยวุ่นลุ้นรัก เป็นต้นมา
ใน เดอะซิมส์ ปาร์ตี้สุขสันต์ บ้านหรรษา และ เดอะซิมส์ วัยรักพักร้อน ชาวซิมส์จะร้องเพลงรอบกองไฟ และเพิ่งที่จะร้องเพลงเป็นทำนองก็ในเพลง "She'll Be Coming 'Round the Mountain", "Michael Row the Boat Ashore" และ "On Top of Old Smoky" เนื้อร้องดังกล่าวสามารถหาได้จากเว็บไซต์ และมีอัลบั้มที่ให้ดาวน์โหลดฟรีนั้นก็คืออัลบั้ม เดอะซิมส์: ซูเปอร์สตาร์ เปิดให้ดาวน์โหลดได้แล้ว (พร้อมหน้าปก) และมีอยู่หลายเพลงที่ขับร้องเป็นภาษาซิมส์
เจาะลึก เดอะซิมส์

ตลอดทั้งหมดที่กล่าวมานี้ 'ภาษาซิมส์' ผู้ที่สรรค์สร้างภาษานี้โดย วิล ไรท์ เกมเกือบทั้งหมดจะใช้ภาษาซิมส์ ในแบบไม่เหมือนเกมเดอะซิมส์ ตัวอย่างเช่น ในเกม ซิมซิตี นั้น หากซูมเข้าไปใกล้ๆ จะได้ยินเสียงผู้คนพูดกัน ซึ่งจะพูดเป็นภาษาซิมส์ และตัวละครสัตว์ที่ได้สร้างไว้ในเกม สปอร์ นั้นก็ใช้ภาษาซิมส์ในการพูดเช่นกัน
ดูเพิ่ม

Gibberish
Gobbeldygook
Grammelot
Greeking
Nonsense
Pingu
แหล่งข้อมูลอื่น

Simlish :: The Sims 3 Fansite เก็บถาวร 2021-04-14 ที่ เวย์แบ็กแมชชีน. UK Fansite
Spot On: Simlish stylist Robi Kauker. Simlish music in The Sims 2: University
Some songs in Simlish เก็บถาวร 2012-06-05 ที่ เวย์แบ็กแมชชีน. Official The Sims 2 Site.
Official Simlish Lessons เก็บถาวร 2004-07-22 ที่ เวย์แบ็กแมชชีน. Official The Sims Site.
The Big Simlish Dictionary เก็บถาวร 2012-11-02 ที่ เวย์แบ็กแมชชีน The Big Simlish Dictionary thread on The Sims 2 Forum (BBS)
ในภาพที่จับจากเกม เดอะซิมส์ 2นั้น ,ภาษาซิมส์นั้นเขียนด้วยอักษร Zodiac โดยใช้ตัวอักษร Wingdings
ภูมิแพ้

บทความนี้เกี่ยวกับกลุ่มโรคที่เกิดจากปฏิกิริยาไวเกินของภูมิคุ้มกัน สำหรับโรคภูมิแพ้ที่ทำให้มีอาการคัดจมูก น้ำมูกไหล ดูที่ เยื่อจมูกอักเสบจากภูมิแพ้
| ภูมิแพ้  (Allergy) |
| --- | --- |
ลมพิษเป็นอาการทั่วไปของภูมิแพ้
บัญชีจำแนกและลิงก์ไปภายนอก
ICD-10: T78.4
ICD-9: 995.3
DiseasesDB: 33481
MedlinePlus: 000812
eMedicine: med/1101
MeSH: D006967
ภูมิแพ้ (อังกฤษ: allergy) คือความผิดปกติจากภาวะภูมิไวเกินของระบบภูมิคุ้มกัน อาการภูมิแพ้เกิดขึ้นเมื่อระบบภูมิคุ้มกันของมนุษย์ตอบสนองต่อสสารที่ไม่เป็นอันตรายต่อร่างกายซึ่งมีอยู่ทั่วไปในธรรมชาติ ซึ่งสารที่ก่อให้เกิดการตอบสนองนั้นเรียกว่า สารก่อภูมิแพ้ โดยอาการตอบสนองต่อสารเหล่านี้ไม่ใช่ความผิดปกติแต่กำเนิด, สามารถคาดเดาได้ และไม่เรื้อรัง ภูมิแพ้เป็นหนึ่งในความผิดปกติจากภาวะภูมิไวเกินและถูกเรียกในเชิงวิชาการว่า ประเภทที่หนึ่ง (type I) หรือ ประเภทเฉียบพลัน (immediate) อาการภูมิแพ้เหล่านี้เฉพาะเจาะจงเนื่องจากเกิดขึ้นโดยการกระตุ้นเซลล์เม็ดเลือดขาวที่มากเกินไป คือ แมสต์เซลล์ และเบโซฟิล โดยแอนติบอดีที่ชื่อว่า อิมมูโนโกลบูลินอี (IgE) การกระตุ้นนี้ส่งผลให้เกิดการอักเสบซึ่งมีระดับตั้งแต่ทำให้ระคายเคืองไปจนถึงการเสียชีวิต
ภูมิแพ้ระดับเบา เช่น เยื่อจมูกอักเสบ พบได้ทั่วไปในหมู่ประชากรของมนุษย์และก่อให้เกิดอาการ เช่น ตาแดง, การคัน, น้ำมูกไหล, กลาก, ลมพิษ และหอบหืด ซึ่งภูมิแพ้นี้เองที่ในบางสถานการณ์อาจจะเป็นต้นเหตุสำคัญในอาการหอบหืด ในคนไข้บางราย อาการแพ้รุนแรงต่อสภาวะแวดล้อม, สารก่อภูมิแพ้ทางโภชนาการ หรือยาบางชนิด อาจส่งผลให้เกิดอาการตอบสนองที่เป็นอันตรายต่อชีวิตที่เรียกว่าแอนาฟิแล็กซิส นอกจากนี้อาการแพ้อาหารหรืออาการตอบสนองต่อพิษของการกัดต่อยจากแมลง เช่น ต่อและผึ้ง ก็มักเกี่ยวข้องกับอาการรุนแรงเหล่านี้
การทดสอบหลากหลายวิธีเพื่อวินิจฉัยอาการภูมิแพ้ เช่น การนำสารก่อภูมิแพ้ที่น่าจะเป็นไปได้ทาลงบนผิวหนังเพื่อให้เกิดอาการแพ้ เช่น อาการบวม หรือการทดสอบเลือด ต่างก็สามารถช่วยให้ค้นพบสารก่อภูมิแพ้แบบเจาะจงที่เป็นอิมมูโนโกลบูลินอีได้
การรักษาภูมิแพ้ เช่น การหลีกเลี่ยงการสัมผัสกับสารก่อภูมิแพ้ หรือการรับประทานยาต้านฮิสทามีน ก็สามารถป้องกันการเกิดอาการภูมิแพ้แบบเจาะจงได้ หรือไม่ว่าจะเป็นการรับสารสเตอรอยด์ซึ่งจะช่วยปรับปรุงระบบภูมิคุ้มกัน และยาบรรเทาอาการคัดจมูกก็สามารถบรรเทาอาการแพ้ลงได้ ส่วนมากแล้วยาเหล่านี้เป็นยาที่ใช้รับประทาน ยกเว้นอะดรีนาลินที่จำเป็นต้องรับผ่านทางการฉีดยา นอกจากนี้แล้วยังมีอีกวิธีคือการบำบัดด้วยสารก่อนภูมิแพ้ ซึ่งจะฉีดสารก่อนภูมิแพ้เข้าไปในร่างกายทีละน้อยเพื่อให้ร่างกายสร้างระบบภูมิคุ้มกันต่ออาการแพ้นั้นได้เอง
ภาษาเวลส์

| ภาษาเวลส์ |
| --- | --- |
Cymraeg, y Gymraeg
ออกเสียง: [kəmˈraːiɡ]
ภูมิภาค: สหราชอาณาจักร (ประเทศเวลส์, ประเทศอังกฤษ), ประเทศอาร์เจนตินา (จังหวัดชูบุต)
ชาติพันธุ์: ชาวเวลส์
จำนวนผู้พูด:  ประเทศเวลส์: 538,300  (17.8% ของประชากรเวลส์ใน ค.ศ. 2021 รวมผู้พูดทั้งภาษาแม่และภาษาที่สอง)  ประเทศอังกฤษ: 110,000 (2001, ประมาณ)  อาร์เจนตินา: 1,500–5,000  แคนาดา: <3,885 (ภาษาแม่)  ออสเตรเลีย: 1,737   (ไม่พบวันที่) 
ตระกูลภาษา: อินโด-ยูโรเปียน  เคลต์เคลต์หมู่เกาะบริตันบริตันตะวันตกภาษาเวลส์
รูปแบบก่อนหน้า: ภาษาบริตันสามัญ ภาษาเวลส์เก่าภาษาเวลส์สมัยกลางภาษาเวลส์ 
ภาษาถิ่น: Gwyndodeg Powyseg Dyfedeg Gwenhwyseg เวลส์ปาตาโกเนีย               
ระบบการเขียน: อักษรละติน (ชุดตัวอักษรเวลส์) อักษรเบรลล์เวลส์
สถานภาพทางการ
ภาษาทางการ: ประเทศเวลส์
ภาษาชนกลุ่มน้อยที่รับรองใน: ประเทศอาร์เจนตินา (จังหวัดชูบุต)
ผู้วางระเบียบ: Welsh Language Commissioner (2012–ปัจจุบัน) Welsh Language Board (1993–2012)
รหัสภาษา
ISO 639-1: cy
ISO 639-2: wel (B) cym (T)
ISO 639-3: cym
Linguasphere: 50-ABA
ประชากรที่พูดภาษาเวลส์ในประเทศเวลส์ตามสำมะโน ค.ศ. 2021
แผนที่ชุดภาษาใกล้สูญของโลก (2010) ของยูเนสโกจัดให้ภาษาเวลส์เป็นภาษาที่มีความเสี่ยง
บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
วิดีโอผู้พูดภาษาเวลส์
ภาษาเวลส์ (อังกฤษ: Welsh; เวลส์: Cymraeg, [kəmˈraːiɡ] ( ฟังเสียง) หรือ y Gymraeg, [ə ɡəmˈraːiɡ]) เป็นภาษาเคลต์ในกลุ่มย่อยบริตันที่พูดโดยชาวเวลส์ ภาษานี้มีผู้พูดเป็นภาษาแม่ในประเทศเวลส์ ประเทศอังกฤษบางพื้นที่ และใน Y Wladfa (นิคมเวลส์ในจังหวัดชูบุต ประเทศอาร์เจนตินา)
ในอดีตมีหลายชื่อในภาษาอังกฤษ ได้แก่ "บริเตน" (British) "Cambrian" "Cambric" และ "Cymric".
ปัจจุบันภาษาเวลส์เป็นภาษาที่อยู่ระหว่างการถูกฟื้นฟู หลังจากที่เสื่อมโทรมมาหลายศตวรรษเพราะการปกครองของอังกฤษ โดยเฉพาะหลังจากการผ่าน พรบ. Laws in Wales Act ในปี ค.ศ. 1535 เพื่อผนวกเวลส์เข้ามาเป็นแผ่นดินเดียวและอยู่ภายใต้ระบบกฎหมายเดียวกันกับอังกฤษ การฟื้นฟูความคิดชาตินิยมในเวลส์ระหว่างศตวรรษที่ 20 โดยเฉพาะการจัดตั้งพรรคชาตินิยมเวลส์ หรือ ไพลด์คัมรี (Plaid Cymru) ในปี ค.ศ. 1925 และสมาคมภาษาเวลส์ในปี 1962 ได้กระตุ้นให้เกิดการฟื้นฟูภาษาเวลส์ขึ้นอย่างต่อเนื่อง ในปี ค.ศ. 1993 รัฐสภาของสหราชอาณาจักรผ่าน Welsh Language Act 1993 เพื่อรับรองว่าภาษาเวลส์จะได้รับการปฏิบัติเทียบเท่ากับภาษาอังกฤษในภาครัฐอย่างพอสมควรแก่เหตุ และเท่าที่จะเป็นไปได้
แม้ตามสถิติอย่างเป็นทางการจะมีผู้ที่รู้ภาษาเวลส์ราว 7 แสนคนทั่วสหราชอาณาจักร หรือประมาณร้อยละ 19 ของของประชากรเวลส์ แต่ส่วนใหญ่เป็นผู้ที่ได้รับการศึกษาภาษาเวลส์จากหลักสูตรการศึกษาภาคบังคับในโรงเรียน แต่ไม่ใช่ประชากรที่พูดเวลส์เป็นภาษาแม่ หรือสามารถใช้ภาษาเวลส์ในชีวิตประจำวันได้อย่างคล่องแคล่ว ทำให้แม้ว่าภาษาเวลส์จะมีสถานะเป็นภาษาทางการ (de jure) แต่ภาษาอังกฤษก็ยังคงถูกพูดและใช้อย่างแพร่หลายทั้งในทางการศึกษา ทางเศรษฐกิจ กฎหมาย ทางสังคมและวัฒนธรรม
ตัวอย่าง

ปฏิญญาสากลว่าด้วยสิทธิมนุษยชนข้อที่ 1:
| --- | --- |
Genir pawb yn rhydd ac yn gydradd â'i gilydd mewn urddas a hawliau. Fe'u cynysgaeddir â rheswm a chydwybod, a dylai pawb ymddwyn y naill at y llall mewn ysbryd cymodlon. : มนุษย์ทั้งปวงเกิดมามีอิสระและเสมอภาคกันในศักดิ์ศรี และสิทธิ ต่างในตนมีเหตุผลและมโนธรรม และควรปฏิบัติต่อกันด้วยจิตวิญญาณแห่งภราดรภาพ
ข้อมูล

J.W. Aitchison; H. Carter (2000). Language, Economy and Society. The changing fortunes of the Welsh Language in the Twentieth Century. Cardiff. University of Wales Press.
J.W. Aitchison; H. Carter (2004). Spreading the Word. The Welsh Language 2001. Y Lolfa.
อ่านเพิ่ม

Bell, Elise; Archangeli, Diana B.; Anderson, Skye J.; Hammond, Michael; Webb-Davies, Peredur; Brooks, Heddwen (2021). "Northern Welsh". Illustrations of the IPA. Journal of the International Phonetic Association: 1–24. doi:10.1017/S0025100321000165, with supplementary sound recordings.
แหล่งข้อมูลอื่น

Welsh Language (Wales) Measure 2011: available in Welsh and **English.
Welsh Language Commissioner
Welsh language at Omniglot
Welsh Language Board: The Vitality of Welsh: A Statistical Balance Sheet, August 2010
Link for Welsh language statistics from the Welsh Assembly Government (accessed 10 January 2009)
Example knowledge of Welsh (KS25) data (Newport) from the Office for National Statistics
| --- | --- |
ฐานข้อมูลการควบคุมรายการหลักฐาน: ประจำชาติ :  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย  โปแลนด์
ภาษาเบสิก

| --- | --- |


กระบวนทัศน์: Non-structured, ภายหลัง procedural, ภายหลัง object-oriented
ผู้ออกแบบ:   จอห์น จี. เคเมรี  ทอมัส อี. เคิร์ตซ์ 
เริ่มเมื่อ: 1 พฤษภาคม 1964; 60 ปีก่อน (1964-05-01)
ตัวแปลภาษาหลัก
 ดาร์ตเมาท์เบสิก  ไทนีเบสิก  แอปเปิลซอฟต์เบสิก  อาตาริเบสิก  ซินแคลร์เบสิก  คอมโมดอร์เบสิก  บีบีซีเบสิก  ทีไอ-เบสิก  คาซิโอเบสิก  ไมโครซอฟท์เบสิก  คิวบี64  ฟรีเบสิก  ลิเบอร์ตีเบสิก  พาวเวอร์เบสิก  ควิกเบสิก 
ได้รับอิทธิพลจาก
 ALGOL 60  FORTRAN II  JOSS 
ส่งอิทธิพลต่อ
 COMAL  Visual Basic  Visual Basic .NET  GRASS 
  BASIC Programming ที่วิกิตำรา 
ภาษาเบสิก (อังกฤษ: Beginner's All-purpose Symbolic Instruction Code, BASIC ต้องเขียนด้วยตัวพิมพ์ใหญ่เสมอ) เป็นภาษาโปรแกรมที่ออกแบบมาให้ใช้งานได้ง่าย และยังได้รับความนิยมมาจนถึงทุกวันนี้ เบสิกออกแบบมาให้ใช้กับคอมพิวเตอร์ตามบ้าน
บริษัทไมโครซอฟท์ได้นำภาษาเบสิกมาปรับปรุงให้ทันสมัย และพัฒนาเครื่องมือพัฒนาโปรแกรม Visual Basic ทำให้เบสิกได้รับความนิยมในการพัฒนาโปรแกรมยุคใหม่ รุ่นล่าสุดของวิชวลเบสิกเรียกว่า VB.NET
ประวัติของภาษา Basic

ภาษา Basic ถูกคิดค้นเมื่อปี 1963 โดย นาย John และ นาย Thomas Kurtz ณ Dartmouth College และบรรดานักเรียนนักศึกษาในความดูแลของพวกเขา ซึ่งหลายปีต่อมา ภาษา Basic ฉบับนี้ได้ชื่อเรียกอีกอย่างหนึ่งว่า Dartmouth BASIC
ภาษา Basic พื้นฐาน

ภาษา Basic นั้นเป็นโปรแกรมที่เป็นพื้นฐานสำหรับหัดเขียนโปรแกรมก็ว่าได้ เนื่องจากเป็นภาษาที่เป็นคำพูดของคนเราทั่วไป เช่น ดังนี้
การใช้คำสั่ง Print
PRINT "Hello World!"
เครื่องจะประมวลผลและแสดงผลออกมาเป็นข้อความ Hello world! ออกมาทางหน้าจอ
ประเภทของค่าในภาษา Basic

! : Single-precision

# : Double-precision

$ : String

% : Integer

& : Long
เครื่องหมายทางคณิตศาสตร์

* : เครื่องหมายคูณ

- : เครื่องหมายลบ

= : เครื่องหมายแสดงความเท่ากันหรือกำหนดค่า

> : เครื่องหมายมากกว่า

+ : เครื่องหมายบวก

. : จุดทศนิยม

< : เครื่องหมายน้อยกว่า

\ : เครื่องหมายหารเต็มจำนวน

^ : เครื่องหมายยกกำลัง
แหล่งข้อมูลอื่น

BASIC ที่เว็บไซต์ Curlie
แม่แบบ:HOPL-lang
The Birth of Basic ที่ยูทูบ
| ด ค กภาษาโปรแกรม |
| --- | --- |
 การเปรียบเทียบ  เส้นเวลา  ประวัติศาสตร์ 
 เอพีแอล  แอสเซมบลี  เบสิก  ซี  ซีพลัสพลัส  ซีชาร์ป  โคบอล  ดาร์ต  อิลิกเซอร์  ฟอร์แทรน  โก  กรูวี  แฮสเคล  จาวา  จาวาสคริปต์  จูเลีย  คอตลิน  ลิสป์  ลูอา  แมตแล็บ  อ็อบเจกทีฟ-ซี  โอคาเมล  ปาสกาล  เพิร์ล  พีเอชพี  ไพทอน  อาร์  รูบี  รัสต์  สกาลา  เชลล์สคริปต์  สมอลล์ทอล์ก  สวิฟต์  ไทป์สคริปต์  วิชวลเบสิก  ดูเพิ่มเติม... 
  หมวดหมู่   รายชื่อ ตามตัวอักษร  ตามประเภท  ตระกูล  ไม่ยึดภาษาอังกฤษเป็นหลัก 
| ฐานข้อมูลการควบคุมรายการหลักฐาน  |
| --- | --- |
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
อื่น ๆ:  IdRef
ภูเขาเรเนียร์

| ภูเขาเรเนียร์ |
| --- | --- |
ทาโฮมา, ทาโคมา
ลาดด้านตะวันตกของภูเขาเรเนียร์ในปี 2005
จุดสูงสุด
ความสูง เหนือระดับน้ำทะเล: 14,411 ฟุต (4,392 เมตร)  NAVD88
ความสูง ส่วนยื่นจากฐาน: 13,210 ft (4,026 m) 
ระยะถึงภูเขา ถัดไปที่สูงกว่า: 731 ไมล์ (1,176 กม.) 
ยอดเขาแม่: ภูเขสแมสซีฟ
รายชื่อ: ยอดเขาที่โดดเด่นที่สุดในโลก ที่ 21 ยอดเขาที่โดดเด่นที่สุดในทวีปอเมริกาเหนือ ที่ 4 ยอกเขาตามความสูงในสหรัฐอเมริกา ที่ 17 จุดสูงสุดของรัฐสหรัฐอเมริกา ที่ 4 Decade Volcano
พิกัด: 46°51′10″N 121°45′37″W﻿ / ﻿46.8528857°N 121.7603744°W﻿ / 46.8528857; -121.7603744 
ชื่อ
ศัพทมูล: ปีเตอร์ เรเนียร์
ข้อมูลทางภูมิศาสตร์
ภูเขาเรเนียร์อุทยานแห่งชาติภูเขาเรเนียร์, รัฐวอชิงตัน, สหรัฐ 
เทือกเขา: เทือกเขาแคสเกต
แผนที่ภูมิประเทศ: USGS Mount Rainier West
ข้อมูลทางธรณีวิทยา
อายุหิน: 500,000 ปี
ประเภทภูเขา: กรวยภูเขาไฟสลับชั้น
แนวโค้งภูเขาไฟ: Cascade Volcanic Arc
การปะทุครั้งล่าสุด: 1450 CE
การพิชิต
พิชิตครั้งแรก: 1870 โดย Hazard Stevens และ P. B. Van Trump
ภูเขาเรเนียร์ (อังกฤษ: Mount Rainier) หรือในชื่อ ทาโฮมา (อังกฤษ: Tahoma) หรือ ทาโคมา (อังกฤษ: Tacoma) เป็นภูเขาไฟมีพลังแบบกรวยภูเขาไฟสลับชั้นขนาดใหญ่ ตั้งอยู่ในเทือกเขาแคสเกตในแถบแปซิฟิกตะวันตกเฉียงเหนือของสหรัฐอเมริกา ตั้งอยู่ในอุทยานแห่งชาติภูเขาเรเนียร์ ห่างจากซีแอตเทิลไปประมาณ 59 ไมล์ (95 กิโลเมตร) ทางตะวันออกเฉียงใต้  ภูเขาเรเนียร์เป็นภูเขาที่สูงที่สุดในรัฐวอชิงตันและเทือกเขาคาสเคดด้วยความสูง 14,411 ฟุต (4,392 เมตร)
เนื่องจากมีความเป็นไปได้สูงที่จะปะทุในอนาคตอันใกล้ ภูเขาเรเนียร์จึงถือเป็นภูเขาไฟที่อันตรายที่สุดแห่งหนึ่งของโลก และอยู่ในรายชื่อภูเขาไฟแห่งทศวรรษ น้ำแข็งน้ำแข็งจำนวนมากหมายความว่าภูเขาเรเนียร์สามารถผลิตลาฮาร์ขนาดมหึมา ตามการสำรวจทางธรณีวิทยาแห่งสหรัฐอเมริกา "ผู้คนประมาณ 80,000 คนและบ้านของพวกเขาอยู่ในความเสี่ยงในเขตอันตรายจากลาฮาร์ของภูเขาเรเนียร์"
ภูมิศาสตร์ชายฝั่ง

การศึกษาเกี่ยวกับบริเวณระหว่างมหาสมุทรและแผ่นดิน
การพังทลายของชายฝั่งหินปูนในยุคออร์โดวิเชียนแสดงถึงการกัดเซาะชายฝั่งบริเวณตะวันตกเฉียงเหนือของออสมัซซาร์ ประเทศเอสโตเนีย
ภูมิศาสตร์ชายฝั่ง (อังกฤษ: coastal geography) คือการศึกษาเกี่ยวกับการเปลี่ยนแปลงต่อเนื่องในบริเวณระหว่างมหาสมุทรและแผ่นดิน ซึ่งบูรณาการทั้งสาขาภูมิศาสตร์กายภาพ (เช่น ธรณีสัณฐานวิทยา ธรณีวิทยาและสมุทรศาสตร์ชายฝั่ง) และภูมิศาสตร์มนุษย์ (สังคมวิทยาและประวัติศาสตร์) ที่เกี่ยวข้องกับชายฝั่งรวมถึงความเข้าใจเกี่ยวกับกระบวนการผุพังของชายฝั่งโดยเฉพาะการกระทำของคลื่น การเคลื่อนที่ของตะกอน ลมฟ้าอากาศ และกิจกรรมที่มนุษยมีปฏิสัมพันธ์ต่อชายฝั่ง
ดูเพิ่ม

การกัดเซาะชายฝั่ง
แหล่งข้อมูลอื่น

Glossary of terms used in coastal geography เก็บถาวร 2017-11-27 ที่ เวย์แบ็กแมชชีน
Coastal science terms and definitions
| ด ค กสมุทรศาสตร์กายภาพ |
| --- | --- |
มหาสมุทรของโลก:  มหาสมุทรแปซิฟิก  มหาสมุทรแอตแลนติก  มหาสมุทรอินเดีย  มหาสมุทรอาร์กติก  มหาสมุทรใต้ 
ประเภท:  ทะเลปิด  ทะเลสาบปิด  ทะเลเปิด  ทะเลสาบเปิด  ทะเลชายขอบทวีป‎  ทะเลสาบ‎  ทะเลสาบน้ำเค็ม‎  ทะเลสาบน้ำจืด‎  เจ็ดสมุทร 
ระดับชั้นน้ำทะเล:  ท้องทะเล  เขตมีแสง ท้องทะเลตื้น  ทะเลลึก  เขตไร้แสง ท้องทะเลลึกปานกลาง  ท้องทะเลลึก  เขตความลึกก้นสมุทร 
คลื่น:  คลื่นใต้น้ำ  คลื่นสึนามิ 
กฎหมายทะเล:  เส้นฐาน  น่านน้ำภายใน  น่านน้ำอาณาเขต  เขตต่อเนื่อง  เขตเศรษฐกิจจำเพาะ  น่านน้ำนานาชาติ‎  การขนส่งทางน้ำนานาชาติ‎  การประมง‎  สนธิสัญญาควบคุมอาวุธบนพื้นสมุทร 
ลักษณะภูมิประเทศ:  ไหล่ทวีป  ลาดทวีป  ลาดตีนทวีป  ก้นสมุทร  เนินตะกอนรูปพัดก้นสมุทร  หุบผาชันใต้ทะเล  เขายอดราบใต้สมุทร  แอ่งสมุทร  ที่ราบก้นสมุทร  ภูเขาใต้ทะเล  ภูเขาไฟใต้ทะเล  ร่องลึกก้นสมุทร  เทือกเขากลางสมุทร  พืดหินปะการัง  อะทอลล์  ลากูน  ทะเล  อ่าว 
การแปรสัณฐานแผ่นธรณีภาค:  ธรณีวิทยาทางทะเล  การขยายตัวของพื้นมหาสมุทร  ปล่องแบบน้ำร้อน 
ปรากฏการณ์:  น้ำขึ้นลง  เอลนีโญ  ลานีญา  การกัดเซาะชายฝั่ง  กระแสน้ำย้อนกลับ 
กระแสน้ำมหาสมุทร:  กระแสน้ำกินี  กระแสน้ำญี่ปุ่น  กระแสน้ำมหาสมุทร  กระแสน้ำแลบราดอร์  กระแสน้ำศูนย์สูตรเหนือ  กระแสน้ำเบงเกวลา 
ธรณีสัณฐาน:  เนินทราย  เนินทรายรูปพระจันทร์เสี้ยว  เกาะ  เกาะเล็ก  เกาะหินโด่ง  คอคอด  ฟยอร์ด  เฟิร์ธออฟฟอร์ธ  สะพานแผ่นดิน  สันดอนจะงอย  สันดอนเชื่อมเกาะ  หาด  ดอนทรายใต้น้ำ  กลุ่มเกาะ‎  คาบสมุทร‎  ช่องแคบ‎  ชะวากทะเล‎  ชายฝั่ง‎  ชายหาด‎  ดินดอนสามเหลี่ยมปากแม่น้ำ‎  ถ้ำ‎  หน้าผา‎  แหลม‎
ภูมิศาสตร์สุขภาพ

การแพร่กระจายของโรคไวรัสตับอักเสบ เอ ทั่วโลกใน ค.ศ. 2005
ภูมิศาสตร์สุขภาพ (อังกฤษ: health geography) คือการประยุกต์ใช้สารสนเทศ มุมมอง และวิธีการทางภูมิศาสตร์ในการศึกษาเกี่ยวกับสุขภาพ โรค และการดูแลสุขภาพ
ภาพรวม

การศึกษาภูมิศาสตร์สุขภาพได้รับอิทธิพลจากการเปลี่ยนแปลงในภูมิศาสตร์การแพทย์ซึ่งเป็นสาขาของภูมิศาสตร์สังคม เนื่องจากการเปลี่ยนแปลงของแบบจำลองทางสังคมในการดูแลสุขภาพมีมากกว่าแบบจำลองทางการแพทย์ ทำให้เกิดนิยามใหม่ของสุขภาพและการดูแลสุขภาพแยกออกจากการป้องกันและรักษาความเจ็บป่วยอันเป็นส่วนหนึ่งของความเป็นอยู่โดยทั่วไป ภายใต้แบบจำลองนี้การเจ็บป่วยก่อนหน้านี้บางส่วน (เช่น การเสียสุขภาพจิต) ได้รับการยอมรับว่าเป็นเพียงภาวะผิดปกติทางพฤติกรรมเท่านั้น และการแพทย์ประเภทอื่น ๆ (เช่น การแพทย์ทางเลือกหรือการแพทย์แผนโบราณ) ได้รับการศึกษาโดยนักวิจัยทางการแพทย์ ในบางครั้งเป็นการสังเคราะห์โดยนักภูมิศาสตร์สุขภาพซึ่งไม่เคยได้รับการศึกษาทางการแพทย์ การเปลี่ยนแปลงนิยามของการดูแลนี้ทำให้ไม่ต้องมีการจำกัดทางพื้นที่อีกต่อไป เช่น โรงพยาบาลหรือสำนักงานแพทย์ นอกจากนี้แบบจำลองทางสังคมให้ความสำคัญกับการเข้าถึงอย่างใกล้ชิดในการดำเนินการโดยไม่ใช้พื้นที่ทางการแพทย์และการดูแลสุขภาพแบบดั้งเดิมเช่นเดียวกับปัจเจกบุคคลที่เป็นผู้บริโภคด้านสุขภาพ
การเข้าถึงระเบียบวิธีการทางเลือกนี้จึงเป็นภูมิศาสตร์การแพทย์ที่ขยายขอบเขตรวมกับแนวคิดปรัชญาอื่น ๆ เช่น เศรษฐศาสตร์การเมืองแบบมากซ์ โครงสร้างนิยม ปฏิสัมพันธ์นิยมเชิงสังคม มนุษยนิยม คตินิยมสิทธิสตรี และทฤษฎีเพศวิภาษ
แหล่งข้อมูลอื่น

Social and Spatial Inequalities เก็บถาวร 2018-03-29 ที่ เวย์แบ็กแมชชีน
GeoHealth Laboratory เก็บถาวร 2017-12-06 ที่ เวย์แบ็กแมชชีน
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ  เช็กเกีย
ภูมิอากาศแบบมรสุมเขตร้อน

ภูมิอากาศแบบมรสุมเขตร้อน (อังกฤษ: Tropical monsoon climate) ในการแบ่งเขตภูมิอากาศ ภูมิอากาศลักษณะนี้ค่อนข้างพบได้น้อยบนโลก และได้รับการจัดแบ่งแทนด้วยตัวอักษร "Am" ในระบบการแบ่งเขตภูมิอากาศแบบเคิพเพิน
เขตภูมิอากาศแบบมรสุมเขตร้อน (Am)
ภูมิอากาศแบบมรสุมเขตร้อนมีอุณหภูมิเฉลี่ยมากกว่า 18 องศาเซลเซียสในทุก ๆ เดือน และมีฤดูฝนและฤดูแล้งเหมือนภูมิอากาศแบบทุ่งหญ้าสะวันนา เดือนที่แห้งแล้งที่สุดในภูมิอากาศแบบมรสุมเขตร้อนนั้นมีปริมาณหยาดน้ำฟ้าน้อยกว่า 60 มิลลิเมตร ภูมิอากาศแบบนี้นั้นดูเหมือนจะมีการเปลี่ยนแปลงอุณหภูมิในแต่ละช่วงของปีน้อยกว่าภูมิอากาศแบบทุ่งหญ้าสะวันนา ภูมิอากาศลักษณะนี้มีฤดูที่แล้งที่สุดอยู้ในช่วงวันเหมายันหรือหลังจากนั้น